অশ্লীল ভিডিও দেখিয়ে ধর্ষণ নাবালিকা ছাত্রীকে!

বসিরহাট: অশ্লীল ভিডিও দেখিয়ে ধর্ষণ নাবালিকা ছাত্রীকে! ঘটনায় পকসো আইনে (POCSO Act) গ্রেফতার প্রৌঢ়। ঘটনাটি ঘটেছে উত্তর ২৪ পরগনার (North 24 Pargana) বসিরহাট মহকুমার হিঙ্গলগঞ্জ থানার দুলদুলী এলাকায়। সূত্রের খবর, ধৃত সুবল বর্মন (৬০) এলাকায় বিজেপি (BJP) কর্মী হিসেবে পরিচিত।

জানা গিয়েছে, মোবাইল ফোনে পর্ন ভিডিও দেখিয়ে সুবল বর্মন ওই ছাত্রীকে জোরপূর্বক ধর্ষণ করে। এরপর শারীরিক অবস্থার অবনতি হলে ওই ছাত্রী পরিবারকে জানায়। তবে আক্রান্ত ওই ছাত্রীর পরিবার দরিদ্র হওয়ায় তাদের হুমকি দেয় সুবল। এরপর ফের ৩১ ডিসেম্বর ওই নাবালিকা ছাত্রী তাঁর বান্ধবীদের নিয়ে রায়মঙ্গল নদীর পাশে গিয়ে একটি পিকনিকের আয়োজন করে। যখন জঙ্গলে কাঠ আনতে যায় সেই সময় ওত পেতে বসেছিল সুবল। তখনই তাঁকে দ্বিতীয়বার ধর্ষণের চেষ্টা করা হয়।

আরও পড়ুন: আজ থেকে বাড়ছে পারদ, জাঁকিয়ে শীত কবে ফির

ছাত্রীর চিৎকার শুনে স্থানীয় বাসিন্দারা ছুটে এসে সুবলকে ধরে ফেলে। এরপর হিঙ্গলগঞ্জ থানার পুলিশ হাতে তুলে দেয়। নির্যাতিতা অভিযোগের ভিত্তিতে সুবলকে গ্রেফতার করেছে পুলিশ। তাকে আজ বসিরহাট মহাকুম আদালতে তোলা হবে। সাত দিনের পুলিশ হেফাজতের ন্যায়ের আবেদন জানিয়েছে হিঙ্গলগঞ্জ থানা। পাশাপাশি, ওই ছাত্রীর মেডিকেল পরীক্ষা হবে বসিরহাট স্বাস্থ্য জেলা হাসপাতালে জবানবন্দি দেবে বসিরহাট মহকুমা আদালতের বিচারকের কাছে।